<classify> Kabla ya zoezi hilo la leo viongozi wa Simba jana walikuwa na mazungumzo marefu na kukubaliana kila kitu kuhusu mkataba wa Mserbia huyo aliyekuja kurithi mikoba ya Mzambia Patrick Phiri.Habari za ndani zinasema kocha huyo alikuwa akitaka kupewa mkataba wa mwaka mmoja lakini uongozi ulimtaka asaini miezi sita ili amalize ligi ya msimu huu na baada ya hapo unaweza kumpa mkataba mrefu kama utaridhishwa na kazi yake.Kweli tumekubaliana asaini mkataba wa miezi sita kwanza ili tuangalie uwezo wake na baada ya hapo kama tutaridhishwa naye litakuwa ni suala la kuangalia namna ya kumuongezea mkataba mpya, kilisema chanzo hicho.Chanzo hicho kilisema baada ya kumalizana na Kopunovic kwa sasa wanaangalia namna ya kumpata msaidizi wake ama kubaki na Selemani Matola aliyekuwa akifanya kazi na Phiri.Kwa sasa tunaangalia kama Kopunovic, atasaidiana na Matola ama tumtafutie msaidizi wake mwanzoni tulipanga kumleta Jean Marie Ntagwabila, iliyewahi kufundisha naye timu ya Polisi Rwanda ili wasaidiane naye, kilisema chanzo hicho.Kopunovic aliwasili nchini juzi asubuhi akitokea Hungary alipokuwa akiishi ambapo aliwaambia waandishi wa habari waliofika kwenye Uwanja wa Ndege ya Kimataifa wa Julius Nyerere kwamba anataka kuibadilisha Simba kuwa ya kimataifa.Aidha kocha huyo alitangaza vita na wachezaji wote wavivu na watovu wa nidhamu na kusema anataka kuwa na kikosi chenye wachezaji wanaojituma ili kuipa timu hiyo mafanikio.Alisema anajua Simba ni timu kubwa Tanzania na atahakikisha anairudisha kwenye kiwango chake na kufanya vizuri kama ilivyokuwa zamani wakati ikishiriki mashindano ya kimataifa.Kopunovic anakuwa kocha wa tatu tangu kuingia kwa uongozi mpya chini ya Rais Evans Aveva, wa kwanza alikuwa Mcroatia Zdravko Logarusic baadaye walimtimua na kumleta Phiri naye ameoneshwa mlango wa kutokea kutokana na mwenendo mbaya wa timu hiyo tangu alipokabidhiwa.  <topic>: MICHEZO 